
RASEINIŲ RAJONO SAVIVALDYBĖS 10-OJO ŠAUKIMO TARYBOS
BIUDŽETO IR SOCIALINIO EKONOMINIO VYSTYMO
KOMITETO NUOTOLINIO POSĖDŽIO PROTOKOLAS
2025-02-11 Nr. (1.31E)TF-2
Raseiniai
Posėdis įvyko 2025-02-11, 13.00-13.16 val. 
Posėdžio pirmininkas – Vida Ačienė, rajono Savivaldybės tarybos Biudžeto ir socialinio ekonominio vystymo komiteto pirmininkė.
Posėdžio sekretorė – Daiva Daugėlienė, rajono Savivaldybės tarybos posėdžių sekretorė.
Dalyvavo:
Komiteto nariai: Agnė Gustė, Andrius Bautronis, Antanas Kilčauskas ir Vaidas Kuzmarskis. 
Posėdžio kvorumas yra.
Kviesti asmenys:
Rūtenė Žemkauskienė, rajono Savivaldybės administracijos Vietinio ūkio ir turto valdymo skyriaus vyr. specialistė;
[bookmark: _Hlk151458340]Dalia Andriulienė, rajono Savivaldybės administracijos Biudžeto ir finansų analizės skyriaus vedėja.
Posėdžio pirmininkė pateikė komiteto nariams darbotvarkę, sudarytą iš 2 klausimų.
Komiteto pirmininkė domisi, kokie bus pasiūlymai dėl darbotvarkės. V. Ačienė pasisako dėl nusišalinimų ir pabrėžia, kad nuo sprendimo projekto Nr. TP-35 turėtų nusišalinti visi komiteto nariai, tačiau nusišalinimas nebūtų priimtas, nes tokiu atveju klausimas nebūtų išdiskutuotas ir nebūtų priimtas sprendimas. Daugiau pasiūlymų nėra.
	[bookmark: _Hlk185525733]Eil.
Nr.
	Sprendimo projekto Nr. ir pavadinimas
	Pranešėjas

	1.
	TP-34 Dėl Raseinių rajono savivaldybės tarybos 2024 m. kovo 28 d. sprendimo Nr. TS-98 „Dėl turto perdavimo patikėjimo teise valdyti, naudoti ir disponuoti Raseinių rajono savivaldybės biudžetinėms įstaigoms“ pakeitimo
	Rūtenė Žemkauskienė

	2.
	TP-35 Dėl Raseinių rajono savivaldybės 2025 metų biudžeto ir 2026 ir 2027 metų pajamų ir asignavimų tvirtinimo
	Dalia Andriulienė


Pirmininkė siūlo balsuoti dėl darbotvarkės.
BALSAVO: „už“- 5 (vienbalsiai). PRITARTA.
	DARBOTVARKĖ:
	Eil.
Nr.
	Sprendimo projekto Nr. ir pavadinimas
	Pranešėjas

	1.
	TP-34 Dėl Raseinių rajono savivaldybės tarybos 2024 m. kovo 28 d. sprendimo Nr. TS-98 „Dėl turto perdavimo patikėjimo teise valdyti, naudoti ir disponuoti Raseinių rajono savivaldybės biudžetinėms įstaigoms“ pakeitimo
	Rūtenė Žemkauskienė

	2.
	TP-35 Dėl Raseinių rajono savivaldybės 2025 metų biudžeto ir 2026 ir 2027 metų pajamų ir asignavimų tvirtinimo
	Dalia Andriulienė



1. SVARSTYTA. „TP-34 Dėl Raseinių rajono savivaldybės tarybos 2024 m. kovo 28 d. sprendimo Nr. TS-98 „Dėl turto perdavimo patikėjimo teise valdyti, naudoti ir disponuoti Raseinių rajono savivaldybės biudžetinėms įstaigoms“ pakeitimo“.
Pranešėja – Rūtenė Žemkauskienė.
Pranešėja pristatė sprendimo projektą. Klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“-5 (vienbalsiai). PRITARTA.
2. SVARSTYTA. „TP-35 Dėl Raseinių rajono savivaldybės 2025 metų biudžeto ir 2026 ir 2027 metų pajamų ir asignavimų tvirtinimo“.
Pranešėja – Dalia Andriulienė.
Pranešėja pristatė sprendimo projektą. A. Bautronis domisi dėl bažnyčių finansavimo programos ir klausia kiek lėšų skirta šiemet ir kokioms bažnyčioms. Pranešėja tiksliai įvardinti kiek ir kokiai bažnyčiai skirta lėšų negalėjo, tačiau pabrėžė, kad pačiai Kultūros paveldo išsaugojimo programai šiemet lėšų skirta gerokai daugiau. V. Ačienė siūlo biudžeto 3 priedo 1.1.2. eilutę „Mero tarnybos veiklos finansavimas“ sumažinti 49,6 tūkst. Eur ir šias lėšas perkelti į to paties priedo eilutę 6.1.1 „Kultūros vertybių apsaugos priemonių finansavimas“, kurios būtų skirtos Nemakščių Šventosios trejybės bažnyčios stogo remontui. A. Gustė klausia ar tai sutaupytos lėšos iš buvusių vicemero ir mero patarėjų etatų. Pranešėja patvirtino. 
Posėdžio pirmininkė siūlo balsuoti dėl jos pateikto pasiūlymo.
NUTARTA. Pritarti pasiūlymui.
BALSAVO: „už“-5 (vienbalsiai). PRITARTA.
A. Bautronis domisi kaip pernai metais buvo įgyvendinamas vietinės rinkliavos susirinkimas. Pranešėja informavo, kad kol kas tiksliai negali atsakyti, bet informaciją pateiks Tarybos posėdžio metu. A. Kilčauskas domisi dėl pašalpos skyrimo mirus garbės piliečiui ir klausia ar nereikėtų patvirtinti tvarkos, kuri numatytų tokias išmokas, nes dabar nėra jokio pagrindo tokioms išmokoms. Pranešėja informavo, kad norint tokias išmokas mokėti tai turėtų būti numatyta teisės aktuose. Daugiau klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“-4 (vienbalsiai). PRITARTA.

Posėdžio vaizdo ir garso įrašas saugomas. 
Jis pasiekiamas adresu http://e-demokratija.raseiniai.lt/VideoV3/Conference/ 


Posėdžio pirmininkė                                                                                                        Vida Ačienė

Posėdžio sekretorė                                                                                                   Daiva Daugėlienė
